Владимир Ђекић, 28.02.1979.

Булевар Немањића 83/24, Ниш

**БИОГРАФИЈА**

Владимир Ђекић је рођен у Нишу 1979. године. Након основног образовања стеченог у ОШ „Свети Сава“, уписује средњу музичку школу „Војислав Вучковић“, као први на пријемној листи за теоретски одсек. По завршетку средњег образовања се сели у Београд ради наставка школовања на Факултету музичких уметности.

Похађао је 3 године наставу на одсеку за музичку педагогију и положио одговарајући број испита. У међувремену је отворен Факултет уметностиу Нишу па је довршио академске студије у родном граду.

Композиција му представља једно од примарних професионалних интересовања па се у 18. години упознаје са применом компјутера у музици и професионалним електронским инструментима.

Након што је стекао диплому Факултета уметности у Нишу, на Одсеку за музичку педагогију, одлучује да унапреди своје знање из области музичке продукције и сели се у Љубљану. У Љубљани студира на SAE Institute Ljubljana, смер Audio Engineering.

Убрзо након стечене дипломе аудио инжењера (продуцента звука) се поново сели у Београд. У Београду унапређује практично знање из области музичке продукције на пословима сниматеља, асистента сниматеља ( студио Underground/ новиназивUnderground Music Factory), продуцента звука (радио „S”).

Од тада повремено ради и као независни (freelancer) музички продуцентна различитим пословима (зависно од ангажмана и потреба клијената) у које спадају монтажа звука, корекције интонације и ритма, MIDI програмирање, аранжирање песама и микс звука.

Био је музички продуцент и члан бенда „Project MeSS”. Бенд је снимио један EP „Strange Emotions“ и спот за једну од песама(„Time is Running Away). Спот је био резултат добре воље и јединства нишких уметника, око 20 статиста добровољаца и уз минимум средстава приказао лепе улице града Ниша.

Први пут се сусрео са радом у музичком студију1998. док је као члан електро-поп бенда „Еxciter” снимаоалбум у студију „Шкорпион“ у Београду. Убрзо је почео да сарађује са студијом и израђује MIDI aранжмане за потребе музичара који су тамо снимали.

Радно искуство у матичној струци је стекао у неколико основних школа на територији града Београда, као наставник музичке културе на замени : ОШ „Ђорђе Крстић“, Жарково ; ОШ „Краљ Петар II Карађорђевић“, Врачар ; ОШ „Цана Марјановић“, Раља .

Педагошким радом се бавио и на пољу продукције звука. У оквиру програма за развој малих и средњих предузећа, који спроводи NGO „Eneca“ под покровитељством корпорације „Филип Морис“, одржао је курс снимања и дигиталне обраде снимљеног музичког материјала за потребе музичке школе „Константинус“ – истакнутом виолинисти Игору Алексићу, шефу катедре за гудачке инструменте на Факултету уметности у Нишу. Такође, радио је и као аудио супервизор на SAE Institute у Београду.

У току средњег музичког образовања, похађао је паралелно (ванредно) и инструментални смер( клавир) у СМШ „Јосип Славенски“ у Београду. Успешно је положио прву годину али је у току друге године ипак превагло интересовање за компоновање и хармонију наспрам извођачком аспекту музичке уметности.

Из тог разлога, иако музички педагог, наступао је на неколико концерата као пијаниста. Најпре као представник теоретског одсека на концерту у Нишком симфонијском оркестру а потом и као представник Одсека за музичку педагогију Факултета музичких уметности у Београду на концерту у Беоизлогу.

Наступао је и у београдском СКЦ-у као пијаниста на мултимедијалној представи насталој заједничким напорима студената ФМУ уз помоћ неколико припадника оркестра Гарде Војске Србије и студената ФДУ. Поред глумачке представе за време кратке минималистичке композиције коју су заједно писали композитори Марко Матовић и Јовица Мутавџић, изведен је и нонет „Beatbox“ композитора Марка Матовића - комад модерне уметничке музике снажно инспирисане електронском музиком (*драм енд бејс*). Све је било пропраћено видео бимом и светлосним ефектима а под диригентском палицом Александра Ђурова, диригента оркестра Гарде Војске Србије.

Од 2012. године почиње да пише филмску музику. Написао је музику за документарни филм кратког метра „Our Children“ (редитељ YadDeen).Сврха филма је приказивање услова живота у којим живе курдска деца у Ирачком Курдистану.

За овај филм је радио и постпродукцију звука. Звуком за филм (постпродукцијом) се бавио на још неколико краћих промотивних филмова. Написао је и музику за играни филм средњег метра „Папир трпи све“ Војина Васовића, редитеља из Крагујевца који ради у Торонту.

Био је радно ангажован у Нишком културном центру и на Нимусфесту 2016. године. Тренутно држи часове клавира и ради на неколико композиција.